የፕሬዚዳንት ማክሮንን የኢትዮጵያ ጉብኝት ለማመቻቸት የሀገሪቱ የውጭ ጉዳይ ሚኒስትር የፊታችን ቅዳሜ አዲስ አበባ ይመጣሉ
የፕሬዚዳንት ኢማኑኤል ማክሮንን የኢትዮጵያ ጉብኝት ለማመቻቸት የሀገሪቱ የውጭ ጉዳይ ሚኒስትር የፊታችን ቅዳሜ አዲስ አበባ ሊመጡ ነው።የኢፌዴሪ ጠቅላይ ሚኒስትር ዶክተር አብይ አህመድ በቅርቡ በፈረንሳይ ጉብኝት ባደረጉ ወቅት ለሀገሪቱ ፕሬዚዳንት ኢማኑኤል ማክሮን ባቀረቡላቸው ግብዣ መሠረት ፕሬዚዳንት ኢማኑኤል ማክሮን በፈረንጆቹ መጋቢት ወር ወደ ኢትዮጵያ ይመጣሉ።የፈረንሳይ ኤምባሲ በላከው መግለጫ እንደጠቆመውም የውጭ ጉዳይ ሚኒስትሩ ዣን ባቲስት ሊሚዮን  ቅዳሜ እና እሁድ በአዲስ አበባ በሚኖራቸው ቆይታ የፕሬዚዳንቱን ጉብኝት የሚያመቻቹ ውይይቶችን ከተለያዩ የመንግስት ባለስልጣናት ጋር ያካሂዳሉ።በተጨማሪም ከ32ኛው የአፍሪካ ህብረት የመሪዎች ጉባኤ ጎን ለጎን በሚካሄደው እና የዓለም ጤና ድርጅት ከህብረቱ ጋር ተባብረው ባዘጋጁት በጤና ዘርፍ ላይ አተኩሮ በሚካሄድ ስብሰባ ላይ ይሳተፋሉ።እንደዚሁም በአፍሪካ የታዳሽ ሀይል ተነሳሽነት ጉባኤ ላይም ይገኛሉ ነው የተባለው።